33-aastane Sofi Oksanen, kes fotodelt on meelde jäänud oma firmamärgiks kujunenud gooti-stiilis välimusega,  rääkis kohtumisel lugejatega, et kirjutada on ta tahtnud juba lapseeast peale. Oksaneni hääl on madal ja tema väljendused täpsed. "Minu lemmikkirjanikud kõik avaldasid oma esimese romaani enne 27. eluaastat. Nii mõtlesingi 24-aastaselt, et nüüd on mul viimane aeg tõsiselt kirjutama hakata, " tunnistas kirjanik, kelle esimene romaan "Stalini lehmad" ilmus siis kui ta oli 26-aastane.